
Ministru kabineta rīkojums Nr. 772
Rīgā 2024. gada 24. septembrī (prot. Nr. 39 18. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Viedās administrācijas un reģionālās attīstības ministrijai finansējumu 197 504 euro apmērā pārskaitīšanai Jēkabpils novada pašvaldībai, lai segtu izdevumus, kas saistīti ar 2024. gada pavasarī plūdu laikā cietušo pašvaldības ceļu atjaunošanu Jēkabpils novada pašvaldības teritorijā, kā arī kompensētu pašvaldības izmaksātos mājokļa atjaunošanas pabalstus iedzīvotājiem.
· 2. Viedās administrācijas un reģionālās attīstības ministrijai šā rīkojuma 1. punktā  minēto finansējumu pārskaitīt Jēkabpils novada pašvaldībai pēc tam, kad pašvaldība būs iesniegusi attiecīgus dokumentus (līgumu, rēķinu kopijas), kas apliecina, ka tā ir nodrošinājusi ne mazāk kā 30 procentu no finansējuma, kas nepieciešams, lai segtu izdevumus, kas saistīti ar 2024. gada pavasarī plūdu laikā cietušo pašvaldības ceļu atjaunošanu Jēkabpils novada pašvaldības teritorijā.

